OpenLLM-France/wikimedia huggingface dataset:
# SAG

SAG té els següents significats:
* Sindicat d'Actors de Cinema (del seu nom en anglès Screen Actors Guild), sindicat professional d'actors de cinema i televisió dels Estats Units
* Grup de Treball Socialdemòcrata (del seu nom en alemany Sozialdemokratische ArbeitsGemeinschaft), escissió històrica del SPD al Reichstag de l'Imperi Alemany
* Grup de Treballadors Socialistes (del seu nom en alemany Sozialistische ArbeiterGruppe), partit polític d'Alemanya
* Servicio Agrícola y Ganadero, organisme públic per al foment de l'agricultura i la ramaderia de Xile
* SAG Team (de l'acrònim en anglès Stop And Go), equip de motociclisme professional d'Indonèsia i d'Espanya
* Stadium Australia Group, empresa propietària del Stadium Australia de Sydney, a Austràlia
* Societat AngloGold-Ashanti de Guinea, empresa explotadora de mines d'or a Guinea
* Software AG, empresa creadora de programari amb seu a Darmstadt, a Alemanya
* Société d'Automobiles á Genève, empresa històrica fabricant d'automòbils amb seu a Ginebra, a Suïssa
* Gramàtica de l'Acadèmia Sueca (del seu nom en suec Svenska Akademiens Grammatik), gramàtica descriptiva de la llengua sueca editada per l'Acadèmia Sueca
* Sistema Aqüífer Guaraní, reserva subterrània d'aigua dolça que s'estén pel sud del Brasil i països limítrofs
* SAG Mannitol (de l'acrònim de Sal + Adenosina + Glucosa), concentrat d'eritròcits que conté clorur de sodi, adenosina, glucosa i mannitol
* Superantigen, classe d'antigens que provoquen una resposta excessiva del sistema immunitari
* Semi-autogenous grinding, molí de boles autogen, utilitzat en mineria
* Sag també és l'abreviatura de la suseinargiuïta, mineral de la classe dels sulfats
* sag també és el codi ISO 639-3 del sango, llengua criolla parlada a la República Centreafricana
# Tarot de Silicon Valley

El Tarot de Silicon Valley (o Silicon Valley Tarot en anglès) és un fals joc de tarot modern, publicat com a broma per Steve Jackson Games sota el lema "Més barat que un consultor. Els mateixos resultats". Va ser concebut i creat per Thomas Scoville, que també va escriure el llibre d’interpretacions que l’acompanya.
Les seves imatges es publicaren inicialment a Internet, però l'interès va créixer i la versió física va ser publicada el 1998.
Totes les cartes d’aquest joc es relacionen amb el món de la informàtica i les tecnologies de la informació.
Els colls dels arcans menors són Xarxes, Cubicles, Discs i Hosts, i les figures, en lloc de ser Rei, Reina, Cavall i Sota, són CIO (sigles de Director de sistemas d'informació en anglès), Marketeer, Salesman i New Hire.
Els arcans majors consisteixen en: el Pirata Informàtic, el Capital de Risc, la Xarxa, el Consultor, la Sortida a Borsa, el Futurista, l’Acomiadament, el Correu Brossa, el Servidor, l’Accionista, la Propera Gran Cosa, el CEO, Flame War, Bugs, el Gurú, Double Latte, Stock Options, Mar de Cubicles, Encriptació, Firewall, El Camí Reial, El Sysadmin i el Garatge.
Actualment la baralla està descatalogada.

## Referències

* Silicon Valley Tarot website
* Silicon Valley Tarot
# Vacances a l'infern

Vacances a l'infern (originalment en anglès, Get the Gringo) és una pel·lícula d'acció estatunidenca de 2012 dirigida per Adrian Grunberg, produïda, coescrita i protagonitzada per Mel Gibson. S'ha doblat al català.

## Repartiment

* Mel Gibson com a Richard 'El Gringo' Johnson
* Kevin Balmore Hernandez com a nen
* Dolores Heredia com a mare del nen
* Daniel Giménez Cacho com a Javier 'Javi' Huerta
* Jesús Ochoa com a 'Caracas' Huerta
* Roberto Sosa com a 'Carnal'
* Tenoch Huerta com a Carlos
* Peter Gerety com a noi de l'ambaixada
* Peter Stormare com a Frank Fowler
* Bob Gunton com a Thomas Kaufmann
* Scott Cohen com a Jackson
* Patrick Bauchau com a cirurgià
* Fernando Becerril com a director de la presó
* Mayra Serbulo com a infermera
* Stephanie Lemelin com a secretària de l'advocat de Frank
* Tom Schanley com a Gregor
* Mario Zaragoza com a oficial Vazquez
* Dean Norris com a oficial Bill

## Referències

* ↑ «Vacances a l'infern». ésAdir. [Consulta: 23 agost 2022].
# Sahel Oulad H'Riz

Sahel Oulad H'Riz (àrab: أولاد حريز الساحل, Ūlād Ḥrīz as-Sāḥil) és una comuna rural de la província de Berrechid de la regió de Casablanca-Settat. Segons el cens de 2014 tenia una població total de 38.156 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Alexandre Jesús Medina Reobasco

Alexander Medina (Salto, 8 d'agost de 1978) és un entrenador i exfutbolista uruguaià, que ocupava la posició de davanter. Va ser un cop internacional amb la selecció del seu país.
Al llarg de la seua carrera, va militar en equips uruguaians, argentins i espanyols. Va destacar sobretot en dos clubs de Montevideo, el Liverpool FC i el Nacional.
Com a entrenador, ha dirigit també el Nacional de Montevideo i, fora del seu país, el CA Talleres argentí i Internacional de Porto Alegre, al Brasil.

## Referències

* ↑ «Alexander Medina - AUF». [Consulta: 20 març 2022].
* ↑ «Alexander Medina - Player profile» (en anglès). [Consulta: 20 març 2022].
* ↑ «Alexander Medina - Manager profile» (en anglès). [Consulta: 20 març 2022].
# Zwieselberg

Zwieselberg és un municipi del cantó de Berna (Suïssa), situat al districte administratiu de Thun.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Tampichthys dichromus

Tampichthys dichromus és una espècie de peix cipriniforme de la família dels ciprínids que es troba a Mèxic.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ves-te'n

Ves-te'n (títol original en anglès Go Now) és un telefilm britànic de 1995 dirigit per Michael Winterbottom i protagonitzat per Robert Carlyle com un jugador de futbol i treballador de la construcció malalt d'esclerosi múltiple.
Va tenir una repercussió limitada als Estats Units i al Regne Unit. Va guanyar el Prix Europa al Programa de Televisió de l'Any 1995. Ha estat traduïda al català i emesa per TV3 el 17 de gener de 1998.

## Argument

És la història d'amor entre Nick i Karen, dos joves britànics de classe treballadora, i de la malaltia de Nick, colpejat per l'esclerosi múltiple que en silenci s'apodera del seu cos.

## Repartiment

* Robert Carlyle (Nick Cameron)
* Juliet Aubrey (Karen)
* James Nesbitt (Tony)
* Sophie Okonedo (Paula)
* Berwick Kaler (Sammy)
* Darren Tighe (Dell)
* Sean McKenzie (George)
* John Brobbey (Geoff)
* Sara Stockbridge (Bridget - la cambrera)
* Tom Watson (Bill Cameron)
* Barbara Rafferty (Madge Cameron)
* Sean Rocks (Charlie)
* Dave Schneider (Doctor)
* Tony Curran (Chris Cameron)
* Erin McMahon (Julie Cameron)
* Jenny Jules (Doctor)
* Roger Ashton-Griffiths (Walsh)
* Anna Godsiff (Nurse)
* Susie Fugle (Scan Doctor)
* Roger McKern (Patient)
* James Treehearne (Male Nurse)
* Cal McGregor (Man in wheelchair)
* Tricky (as himself)
* Richard Eames (Man getting off train)

## Referències

* ↑ «Prix Europa 1995 - Awards», 1995. Arxivat de l'original el 2011-08-16. [Consulta: 16 febrer 2013].
* ↑ Ves-te'n a esadir.cat
# Sahib Fakkh

Al-Hussayn ibn Alí, també conegut com a Sàhib Fakkh (? - Fakkh, 786), fou un revolucionari alida. Era fill del pietós Alí al-Àbid o al-Khayr o al-Agharr, un alida molt fidel a Abd-Al·lah ibn al-Hàssan al-Muthanna, que va morir en 763 a la presó on havia estat tancat pels abbàssides juntament amb altres alides. La seva mare, Zàynab, era filla de l'esmentat Abd-Al·lah ibn al-Hàssan al-Muthanna i també fou una persona molt religiosa.
Va tenir bones relacions amb el califa al-Mahdí; sota al-Hadi el governador de Medina al-Umarí -dit així perquè era descendent del califa Úmar ibn al-Khattab, en absència del governador Ishaq ibn Issa ibn Alí va infligir un càstig als pelegrins que havien contactat amb la família d'Alí ibn Abi Tàlib o talibites i va imposar a aquests determinades obligacions indignes; tres persones entre els quals un alida (Abu-l-Zift al-Hàssan) foren sorpresos bevent vi (l'acusació sembla certa, tot i que alguns pensen que potser fou un rumor que va fer córrer al-Umarí) i l'alida fou fuetejat vuitanta cops i la família dels alides es va mostrar indignada. Abu-l-Zift fou alliberat però sotmès a vigilància i es va comprovar que no assistia a la crida del muetzí a la mesquita (en realitat era perquè s'havia allunyat de la ciutat i n'estava a tres dies de camí) i els seus garants, al-Hussayn ibn Alí i Yahya (un altre alida) es van haver de presentar a al-Umarí i les dues parts es van creuar amenaces.
Al-Hussayn ja estava preparant una revolta i va decidir avançar-la. El 17 de maig del 786 es van apoderar de la mesquita i al-Umarí va fugir immediatament i es va amagar. Al-Hussayn va agafar el làqab d'al-Murtada. Va rebre l'adhesió dels alides excepte dos entre els quals Mussa ibn Jàfar al-Kàdhim, considerat pels xiïtes imamites com el setè imam. En una reunió es va decidir que Muhàmmad an-Nafs al-Zakiyya seria el futur califa. Però la revolta no va tenir prou adhesions. Els simpatitzants dels abbàssides i 200 soldats del governador van intentar recuperar el control de la mesquita, i encara que foren dispersats en morir el seu comandant, es van reagrupar i van seguir combatent a la ciutat, que mai va estar totalment en mans dels rebels. Al cap d'uns dies al-Hussayn va abandonar Medina amb 300 homes i es va dirigir a la Meca, però els abbàssides de la ciutat van rebre ordes de combatre'l: es van formar dos bàndols: els mubàyyida (els vestits de blanc) o alides i els mussàwwida (els vestits de negre) o abbàssides i van lliurar batalla a Fakkh, a uns 10 km de la Meca; els abbàssidees van oferir l'aman a al-Hussayn, que el va refusar i va lluitar fins a morir (11 de juny de 786), juntament amb uns 100 dels seus. Sulayman i Hàssan, germà i fill respectivament de Muhàmmad an-Nafs az-Zakiyya, foren executats poc després a la Meca. Al-Umarí va sortir del seu amagatall, va reprendre les seves funcions i va fer cremar les cases dels alides i els va confiscar els béns.

## Bibliografia

* Encyclopaedia of Islam, Brill Publishers, Leiden, s.v. «(al-)Ḥusayn b. ʿAlī, Ṣāḥib Fak̲h̲k̲h̲».
# Torrent d'en Baell

El torrent d'en Baell és un curs d'aigua del Vallès Occidental que s'origina a l'aiguabarreig del torrent del Corró i el de Can Fruitós a Sentmenat. Desemboca a la riera de Caldes a prop del barri de la Sagrera de Palau-solità i Plegamans.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Zwieselita

La zwieselita és un mineral de la classe dels fosfats, que pertany al grup de la triplita. Va ser anomenada així l'any 1841 per August Breithaupt per a la ciutat de Zwiesel (Baviera, Alemanya), on es va trobar el mineral.

## Característiques

La zwieselita és un fosfat de fórmula química Fe2+ 2(PO₄)F. Cristal·litza en el sistema monoclínic. La seva duresa a l'escala de Mohs es troba entre 5 i 5,5. És una espècie polimorfa de la sarkinita, la triplita, la triploidita, la wagnerita i la wolfeïta. És l'anàleg amb Fe$^{2+}$ de la triplita, amb la que forma una sèrie de solució sòlida.
Segons la classificació de Nickel-Strunz, la zwieselita pertany a «08.BA: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ sobre 1:1» juntament amb els següents minerals: ambligonita, montebrasita, tavorita, triplita, sarkinita, triploidita, wagnerita, wolfeïta, stanĕkita, joosteïta, hidroxilwagnerita, arsenowagnerita, holtedahlita, satterlyita, althausita, adamita, eveïta, libethenita, olivenita, zincolibethenita, zincolivenita, auriacusita, paradamita, tarbuttita, barbosalita, hentschelita, latzulita, scorzalita, wilhelmkleinita, trol·leïta, namibita, fosfoel·lenbergerita, urusovita, theoparacelsita, turanita, stoiberita, fingerita, averievita, lipscombita, richel·lita i zinclipscombita.

## Formació i jaciments

Va ser descoberta a mitjans del segle xix a la pedrera Birkhöhe, a la localitat alemanya de Zwiesel (Niederbayern, Baviera). També ha estat descrita en altres indrets del continent europeu, a Austràlia i als Estats Units.

## Referències

* ↑ «Zwieselite» (en anglès). Mindat. [Consulta: 3 agost 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 3 agost 2017].
* ↑ Ritsuro MIYAWAKI, Frédéric HATERT, Marco PASERO, Stuart J. MILLS «IMA Commission on New Minerals, Nomenclature and Classification (CNMNC) NEWSLETTER 50». Mineralogical Magazine, 83, 2019, pàg. 615-620 [Consulta: 24 novembre 2019].
# SRS

SRS té els següents significats:
* Sistema de referència espacial, de l'anglès Spatial Referencing System, sistema de coordenades
* SRS (motocicleta), marca de velomotors fabricats a Mollet del Vallès durant els anys 50
# Teatre Nacional Croata de Zagreb

El Teatre Nacional de Croàcia (croata: Hrvatsko narodno kazalište - HNK) està situat a Zagreb, capital de Croàcia. Fou construït l'any 1840. L'any següent guanyà el suport del govern, que el portà a un nivell similar al de molts altres teatres nacionals d'Europa. El 1870 s'hi va fundar una companyia nacional d'òpera. Hi ha a altres Teatres Nacionals a Split, Rijeka, Osijek i Varaždin.
El teatre es canvià a altre edifici el 1895 inaugurat per l'emperador austrohongarès Francesc Josep I. L'edifici era un projecte dels arquitectes vienesos Ferdinand Fellner i Herman Helmer, l'empresa dels quals havia construït diversos teatres a Viena. El 14 d'octubre de 1995 es va celebrar el primer centenari de l'edifici.
Molts dels artistes més importants de Croàcia hi han actuat. Ivan Zajc en va ser el primer director. Jakov Gotovac fou el director d'òpera des de l'any 1923 fins a 1958. El director croata Branko Gavella hi va començar la seua brillant carrera, igual que la ballarina croata Mia Čorak Slavenska.
Aquest teatre va rebre molts artistes internacionals, com ara: Franz Liszt, Sarah Bernhardt, Franz Lehár, Richard Strauss, Gerard Philipe, Vivian Leigh, Laurence Olivier, Jean Louis Berrault, Peter Brook, Mario Del Monaco entre d'altres.

## Referències

* ↑ «Das neue Lades-Natioanaltheater in Agram [El nou teatre nacional de Zagreb]» (en alemany). Österreichische Monatsschrift für den öffentlichen Baudienst, 1986, pàg. 35 [Consulta: 11 febrer 2023].

## Enllaços externs

* Teatre Nacional Croata de Zagreb - Lloc web oficial
# Vicente Guallart

Vicente Guallart (València, 1963) és un arquitecte valencià. Va ser arquitecte en cap de l'Ajuntament Barcelona del 2011 fins al 2015.
Va obrir el seu despatx d'arquitectura a Barcelona l'any 1992. Va ser cofundador de l'Institut d'Arquitectura Avançada de Catalunya (IAAC) i el va dirigir del 2003 fins al 2011. Va ser també director del Màster d'Arquitectura Avançada del 2001 fins al 2011, coorganitzat entre l'IAAC i la UPC.
El 2015 va acceptar una posició a la High School of Economics de Moscou.

## Projectes

* Wroclaw Mountain Expo 2012
* Torre Sharing. Sociopolis-València. (2005-2007)
* Kim Hyng Yoon Co Headquarters. Paju Book City. Seül (Corea) (2001-2005)
* 34 apartaments a Cambrils. Tarragona (Espanya) (2002-2006)
* Fugee Turistic Harbour. Taiwan (2004-2007)
* Batoutz Touristic Harbour. Taiwan (2004-2007)
* Keelung Ocean Plaza. Taiwan (2004-2007)
* Vinaroz Fish Market. Vinaròs (Espanya) (2004-)
* Hortal house. Coma-ruga, Barcelona (Espanya) (2001-2004)
* Denia Mountain Project. Dénia, Alacant (Espanya) (2003-)
* Web Hotel. Fabrications at MACBA. Barcelona (Espanya) (1998)
* Metapolitan Loft (2001-2004)
* House in the historic center of Barcelona. (1992)
* Plaza del Árbol. València (Espanya)(1991)
* Museo de Belleza. València (Espanya)(2002-2005)
* Instituto Valenciano de Vivienda (en projecte), València (Espanya).

## Publicacions

* 2015: Plans i projectes de Barcelona 2011-14. Vicente Guallart i Carles Barcena, ISBN 978-8498506921
* 2012: La ciudad autosuficiente, Vicente Guallart, ISBN 9788490062463

## Referències

* ↑ «Vicent Guallart serà L'arquitecte en cap de Trias a Barcelona». Ara.cat.
* 1 2 «Vicente Guallart: ‘El govern de Colau no té cap idea urbana’». [Consulta: 11 juny 2018].
* ↑ «Vicente Guallart - Institute for Advanced Architecture of Catalonia» (en anglès). IAAC.
* ↑ «Vicente Guallart» (en anglès). Arxivat de l'original el 2018-06-12. [Consulta: 11 juny 2018].
* ↑ «Projects - Guallart Architects» (en anglès). [Consulta: 11 juny 2018].
# Sam Phillips

Samuel Cornelius Phillips, més conegut com a Sam Phillips (Florence, Alabama, 5 de gener de 1923 – Memphis, Tennessee, 30 de juliol de 2003) fou un productor de música i empresari estatunidenc que tingué un paper cabdal pel que fa a l'emergència del rock and roll com a forma capdavantera de música popular durant la dècada del 1950.
Se'l coneix sobretot gràcies a les firmes Sun Studios i Sun Records que va crear i dirigir a Memphis, Tennessee. Mitjançant aquestes firmes Phillips va fer descobrir un gran nombre de músics i cantants talentuosos com ara Howlin' Wolf, Carl Perkins, Jerry Lee Lewis i Johnny Cash. Amb tot el moment àlgid del seu període d'èxit es produí quan va llançar la carrera d'Elvis Presley el 1954. Phillips va vendre Sun el 1969 i va invertir més endavant a la cadena d'hotels Holiday Inn.
# Torrent d'en Bancells

El Torrent d'en Bancells és un afluent per la dreta de l'Aigua d'Ora que neix i realitza tot el seu curs al terme municipal de Guixers (Solsonès).

## Xarxa hidrogràfica

La xarxa hidrogràfica del Torrent d'en Bancells està integrada per un total de 10 cursos fluvials. D'aquests, 7 són subsidiaris de 1r nivell i 2 ho són de 2n nivell.
La totalitat de la xarxa suma una longitud de 4.497 m. que transcorren en la seva totalitat pel terme municipal de Guixers.

## Referències

* 1 2 3 4 Mapa de l'ICC
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ «Xarxa de rius de les conques principals de Catalunya». Arxivat de l'original el 2010-09-22. [Consulta: 26 juny 2010].
# Allee Willis

Allee Willis (Detroit, 10 de novembre de 1947 - Los Angeles, 24 de desembre de 2019) va ser una compositora estatunidenca. És coneguda per la cançó "I'll Be There for You", que va ser utilitzada com a sintonia per a la sèrie de televisió Friends i que li va valer una nominació a un Premi Emmy. També va guanyar dos premis Grammy per a la banda sonora de Beverly Hills Cop i pel musical El color púrpura, que també va ser nominat a un Premi Tony.
Willis va co-escriure també altres èxits com September o Boogie Wonderland, del grup Earth, Wind & Fire i forma part del Saló de la Fama dels Compositors des del 2018.

## Referències

* ↑ 324cat. «Mor la compositora de la cançó de "Friends", Allee Willis», 26-12-2019. [Consulta: 26 desembre 2019].
# Ḫarputauna

Ḫarputauna o Haurputtawana fou un districte fronterer entre Lukka i els hitites, situat en algun punt del sud-oest d'Anatòlia. Fou breument ocupat pels enemics dels hitites al començament del regnat de Hattusilis III. Posteriorment fou esmentat en una concessió de terres per Tudhalias IV, fill i successor de Hattusilis.

## Referències

* ↑ Kryszeń, A. «Ḫarputauna» (en alemany). Hittite Toponyms, 28 abril 2023. [Consulta: 21 setembre 2023].
* 1 2 Gurney, 1997, p. 129.
* ↑ Imparati, 1974, p. 29.

## Bibliografia

* Gurney, O. R. «The Annals of Hattusilis III» (en anglès). Anatolian Studies, 47, 1997, pàg. 127-139. DOI: 10.2307/3642903.
* Imparati, F. «Una concessione di terre da parte di Tudhaliya IV» (en italià). Revue hittite et asianique, 32, 1974, pàg. 3-209. DOI: https://doi.org/10.3406/rhita.1974.1075.
# Sabaya

Sabaya és una pel·lícula documental sueca del 2021, dirigida, rodada i muntada per Hogir Hirori. Segueix un grup de persones que arrisquen les seves vides per salvar esclaves sexuals detingudes per ISIS a al-Hol. S'ha subtitulat al català.
Es va exhibir per primer cop al Festival de Cinema de Sundance el 30 de gener de 2021. Poc després, MTV Documentary Films va adquirir els drets de distribució de la pel·lícula als Estats Units. També es va projectar al Festival Internacional de Cinema Documental de Copenhaguen el 22 d'abril de 2021. La pel·lícula ha estat guardonada com a millor llargmetratge documental per a la 14a edició dels Asia Pacific Screen Awards el 2021.

## Referències

* ↑ «Les esclaves sexuals d'Estat Islàmic: "Sabaya"». TV3, 15-11-2022. [Consulta: 9 desembre 2022].
* ↑ Debruge, Peter. «Sundance Film Festival Lineup Features 38 First-Time Directors, Including Rebecca Hall and Robin Wright». Variety, December 15, 2020. [Consulta: 29 juny 2021].
* ↑ Lang, Brent. «MTV Documentary Films Buys Sundance Winner 'Sabaya' (EXCLUSIVE)». Variety, 08-03-2021. [Consulta: 29 juny 2021].
* ↑ «Sabaya». CPH:DOX. Arxivat de l'original el 9 de juliol 2021. [Consulta: 29 juny 2021].
* ↑ Rosser, Michael. «CPH:DOX unveils 2021 competition line-ups». Screen International, March 18, 2021. [Consulta: 29 juny 2021].
* ↑ «SABAYA. Sundance Winning Documentary on Rescue of Female ISIS Captives, Sets July Release Date». Vimooz, 23-06-2021. [Consulta: 23 juny 2021].
# Teatre Janáček

Teatre Janáček (en txec Janáčkovo divadlo) és un teatre situat a la ciutat de Brno, República Txeca. Forma part del Teatre Nacional de Brno. Va ser construït de 1960 a 1965 i es va inaugurar l'octubre de 1965. Durant la seva existència, el teatre ha estrenat una vintena d'òperes i ballets.

## Història

L'edifici del teatre Janáček, el més jove dels edificis del Teatre Nacional de Brno, va ser planificat des de principis del segle xx. De 1910 a 1957, es van celebrar set concursos arquitectònics per trobar el millor disseny i projecte de l'edifici. Al voltant de 150 arquitectes van participar en els concursos, entre ells diversos exponents notables de les arts i l'arquitectura txeques: Bohuslav Fuchs, Josef Gočár, Vlastislav Hofman, Josef Chochol, Pavel Janák, Jan Kotěra i altres. Els dissenys proposats abasten una àmplia gamma d'estils arquitectònics que documenten la història i el desenvolupament de l'arquitectura txeca a la primera meitat del segle xx. Entre els estils hi ha historicisme, Art Nouveau, cubisme, modernisme, funcionalisme, realisme socialista i neofuncionalisme.

## Referències

* 1 2 «Historie budovy Janáčkova divadla» (en czech). National Theatre in Brno. Arxivat de l'original el 12 abril 2011. [Consulta: 19 març 2011].
* ↑ «Historie Janáčkova divadla» (en czech). Teatre Nacional de Brno. Arxivat de l'original el 6 juny 2011. [Consulta: 19 març 2011].
# Veľká Lodina

Veľká Lodina és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1423.